User talk:Izeddinkelifa

Rakkoo Godaansaa
Naaf Darba jedheen Manaa ba'ee Abjuun Koo karaatti Rarra'e

Jireenyi biyya keenyaa waa 2n hawaassatti cimuun yeroo baayyee hawaasicha daandii hin beekamneen Halkaniif guyyaa xiqqaa fi Guddaan osoo hin jaalatin Godoonsaaf dirqamee jira!.

Inni tokkoffaan  jiruu inni biyyatti kessati  jiraataa jiru jireenya dhuunfaa isaa hanqachuun  jireenya fooyyee barbaachuuf kan imala Godaansaa itti fufuu dha.

Adeemsicha kanaanis maaltu akka isa qunnamu waan hin beekneef lafa namaafi afaan isaa hin beeknetti  qorraa fi gubaa  Ifaa FI Dukkana akkasumas beelaa fi dheebuu osoo hin jedhin   Kaayyoo manaa ba'eef jecha  hundumaan dhaanamaa Dandamachuun. imala daandii dheeraa adeema..

Imalli Inni taasisaa jiru kun tokkoon kan isa milkeessuudha Tokkoon ammoo kan isa Hanqisuudhaa.

Inni 2ffaan dhimma siyaasan wal Qabatee hedduun namaaootaa kan biyyaa fi maatii jaalatu irraa diqriin ba'uu dha  Inni kun Kan hundee gad jabameeffatee sabicha dhufaa darbaan hacuucaa. beelaaf gadadoof saaxiluudha.

Akkuma beekamu siyaasni biyyattii sabichaan Goonkumaa kan walii galee adeemu miti. Siyaasni biyyatti  dhimma ummata biyyatti giddu Galeessa Godhachuu osoo hin taane dhimma warra aangoo harkaa qaban sooruu irratti Kan hundaa'e qofaadha.

Kun lammilee biyyatti hedduu Godaansa hamaaf kan saaxiluu dha.

Gariin Sababa Siyaasaan isaa kan warra  aangoo harkaa qabaniin wal faallessu  waan ta'eef  Ariatamaa doorsifamaa Hidhamaa  kan kanarraa hafes ajjeefamaaa jiraata.

Kan lubbuu isaa tokkotti qabu  du'a akka malee kana irraa oolfachuuf maatii isaa dirreetti Facaasuun   Odoo hin beekamin Godaansa dirqamaa eegala.

Goodaansa eegale kanaan. Innis tokkoon kan milkaahu ta'a.tokkoon ammoo. Carraan jirachuu isaa raawannaann maatiifi firri isaa Osoo hin beekin. Bakka hin beekamneti lubbuun isaa Darbiti..

Akeekni inni Galmaan Ga'uuf fiigaa tures  asumaan raawatti. Maatiifi firootan isaa eessa ga'ee kan hin beekin yoom dhufnaan arginaa qofa eegan. Akkuma ala eegaa jiranitti hafu .inni Garuu nagaa odoo hin dhaammatin adduniyaa irraa godaanee jira.

Egaan Kabajamtoota Dhaggeefattoota keenya mata duree irraa eegalle daganneeti miti. Hundeen  Baqattoota  keenya biyyoota addaa addaa keessatti miidhamaa jiranii maal irraa ka'e kan jedhu  isin hubachuisuu barbaanneti.

Ummanni keenya sababoota kanneen 2n  biyyatti keessatti dadhabuun biyya. Ofii jaalatu irraa kan godaanuu dha

Keessumaa hawaasni Rakkoo baqate .erga baqatees rakkoon kan biraa hafu miti! . Rakkinnis rakkatee  wajjin baqatee laata. kan nama jechisiisu dha.

Keesumattuu lammileen keenya saharaa fi bahar qaxxaamuruun halkaniif guyyaa fiiganii biyyoota arabaa ga'an  yeroo baayyee irra deddeebiin  miidhaa hamaaf kan saaxilamaa jiraniidha..

Yeroo baayyee miidhaa keessa jiran iyyataa turanis. qaama dhimmi ilaallatuun dhageettiin hanga Ammaatti  kan argan mitii. Keessumaa Ijoolleen Sa'ud Arabiyaa keessatti hidhamanii Dararamaa jiran irra hedduun isaanii waggaa tokkoo ol kan lakkofsisanii dha.rakkina ijoollewwan kun keessa jiran Osoo beekuu   Mootummaan maqaaf biyyatti bulchina jedhu Gonkumaayyuu  waa'ee lammilee kanaa kan Qalbii irraa Cufatee jiruu dha haa ta'u malee yeroo Darbe ji'a ji'aan namoota 1000 ni galchina jedhus warra hidhame kana keessaa yoo baayyate harka 3fi warreen kafalachuun galaa jiraniin walitti makuun ittiin of Waamaati jiraa..

Hanga ammaatti namoonni mana hidhaa Sa'ud Arabiyaa keessatti rakkataa jiran kuma dhibbaa ol kanneen ta'anii dha. kun akkanaan yoom Galanii mana hidhaa kana keessaa dhumu kan jedhu hedduu kan Nama Yaachisu dha..

Akkuma tibbana waliin argaa FI dhagayaa jirru Baqattoonni Oromoo biyya yeman keessa jiran yoo xiqqaate namoonni 5'00 ol  badii malee Mana hidhaatti walitti guuramuun  Ibiddaan Akka qoraaniitti Gubachuun  isaanii Dubbachuu mitii dhageettiif kan nama rifachiisuu dha.

Gochi kun gocha ilma namaa irratti  raawwachuu nama Qaanfachisu ta'uus. Sababa biyya keessatti kabaja mulqamneef biyya namaa keessattillee  akka namaatti ilaalamuu kan nu dhorkeedha.

Sabni biyya Ofii keessatti kabajaa mulqame Biyya namaa keessatti nan kabajama jechuun Kan danda'amu mitii.

Sababni salphina kanaaf deeggarsa ta'e guddaanis  Ummatichi warroota siyaasa harkaa qabaniin raafamuuf tole jedhee Paartii addaa addaa ofitti moggaasuun mogolee wal buusuu isaatim.

Kun yeroo kanatti kan hawaasicha irraa eegamu miti!

Hawaasichi salphina kana jalaa ba'uuf wal ta'ee  tokkummaan Dhaabbatee alaa fi keessatti  waan dhuftu dura yoo dhaabbate   Wanti isaaf hin danda'amin hin jiru.

Tokkummaan bu'uura Hundee waan hundaati.

an Qopheessuun kan isin biraan Ga'e izeddin kelifa ti Izeddinkelifa (talk) 06:22, 18 March 2021 (UTC)

Afaan Oromoo
Izeddin kelifa & Bilisumma Kelifa Bara 1987 akka lakkoofsa ethiopia tti Naannoo Oromia godina Jimmaa Guumaa aanaa saxxamma magaalaa Gaattiraa bakka Suusaa Atillaa Ganda miinjoo jedhamutti kanan dhaladhe Guddadhe .Umriin mana barumsaa yoo Ga'us achuma mana barumsa magaalaa Gaattirra sad 1ffaa 1 hanga 8 baradhe mana barumsa sad 2ffaas achuma bakka addaa ambuu jedhamutti Barachuun osoo hin xumurin carraan imala Godaansaa jireenya Biyyaa hambaa isa Qunname! Barumsa kutaa 9:5tti addaan kutuun karaa seeraan alaatiin gara biyyoota arabaa deemuun jireenya biyya ormaa dhandhama jira! Haa ta'u malee Jireenya biyya hambaa kana keessatti dabarseen Qabsoo sabichaa dirqama dhalli Oromoo tokko ba'achuu Qabu osoo haalli fi bakki inni jiru isa hin daangessin Hawaasa sagalee dhabeef barruufi sagaleen qabsaawaa turee jira! Fkn karaa social media irratti fb youtube fikkf irratti hawaasichaaf hanga dandeettii isaatti kan Of kennee  hojjaataa ture! Kun kan isa boonsuu dha Akkasumas itti gammadaa fi seenaa Gaarii isaaf tahuudha! Qabsoon sabichaa dhaabbii kan hin qabne dhaalaan walirraa fudhachuun darbaan dabarsa kan ardha ga'ee dha.kun ammoo kaayyoo Gootota abbootii keenya irratti wareegamaa asiin ga'an waan ta'eef nutis falmannee falmiin bilisa ba'uu ta'uu baatu.biyya keenyaaf of kennuun Dirqama dhaloota kanarra jiruu dha. Izeddinkelifa (talk) 07:13, 18 March 2021 (UTC)

Seenaa Gabaabaa Oromoo Jimmaa
JIMMA! Jimma jechuun maqaa namaati malee Maqaa Lafaati Miti! Jimmi ilma ilma Maccaa Oromoti. Jimma Ako Maccaa. Oromoon Gibee gamaas gariin Ilmaan Jimmatii gariin Obbolaawwan Jimmaati. Fakeenyaaf, Obboleessi jimma inni angafti Badii jedhama. Ilmi Jimma inni angafti Agaloo jedhama. Sanyiin Gibee Shanan kessa jiruu marti ilmaan Machaati, gariin ilmaan Jimmaa gariin immoo obbolaawwan Jimma jechuudha. Lafti Gibee gamaa kan inni Jimmatti moggaafameef, Oromoota Maccaa kan Gibeen gama jiran keessaa Jimmi baayyee Milkaawaa waan tureef. Egaan, Oromoon Jimmaa akkuma abbaa isaanii akkuma Jimmaa milkiwoodha, abshaalota, beekamoodha, kabajamoodha, sabboontota.... Seenaa Jimmaa isa kalessaa utuu hin taane, namni seenaa mootummaa Shanaan Gibee beekuu yeroo maqaa Jimma waamuu mootoolii jedhee waama. Jarreen seenaa sana hin beekne yookaan beekaa dabsanu garuu rakkina oromo addaan qooduu qabu. Akkan beekutti an Jimma jechuun, an ilma Maccaati, Ilma Tuulamati,ilma Barana Bareentuuti, ilma Arfaan qalooti jechuun an Oromodha jechuudha malee Oromoo addaan qooduu natti hin fakaatu. Seenaa ilmaan Jimmaa isa bara fagoo dhifnee isuma dhiheenyaa yoo kaafne, Mootiin Abajifar yeroo daldalaan Afriikaa mara keessatti beekamanu, yeroo biyyootii ollaa woliin hariiroo cimaa uumanu, yeroo biyya hambaatti lafa horatanii manootii ijaaranu, mootolii biyya kessa jiran dhiisaatii motooliin Afrikaa keessa jiranuuyuu kan akka isaanii milkaawan yaraadha. Quubeen Afaan Oromo yeroodhuma sana jira ture. Qubee arabatti fayyadamuuf Qubee Laatiinitti fayyadamuu ta'e malee Quubee amma jiruun garaagarummaa hin qabu. kan kana baruu fedhe yoo jiraate shekootii Jimmaa bira deemee qorachuu ni danda'a akka jarrii kitaaba barreessanii ittin fayyadamaa turaniif jiranu. Yoo sabaaf qabsaa'u akkuma goota keenyaa akkuma Taddasa Birru, Abbaajobir Abbaaduulaa Abbaajifaar qabsawaa cimaa turan, kun hadhaa mitii kaleessaa hubadhu. Kan Abajobiir garuu akka gootota biraa sagaleen olqabamee hin dubbatamu, utuma dubbatamee kaayoon isaan Izeddinkelifa (talk) 04:54, 25 March 2021 (UTC)

Bara Dhaloota Nabiyyii Mohammed S A W 💘✅
Nageenyii fi rahmanni rabbii irra haa jiraatu .April 22/571 akka lakkofsa Europe Monday/isniina galgala dhalatan

Salawaata buusuu hindagatin ﷺ Izeddinkelifa (talk) 06:25, 25 April 2021 (UTC)

kitaaba madaa Hin fayyine!
Bililleen baruumsa ishee xumurtee eebbaaf gettee qabxii gaarii fiddee eebbifamte. Maatiin obbo Tulluu hundi sagantaa eebbaa konkolaataa isaa guuutanii gara dallaa yuunivarisiitii Finfinneetti deeman. Qabxii olaanaa fiduu ishee sababa godhachuun firaa fi ollaa walitti yaamanii, kolfanii taphataa. Suuraa ka’uuf bakka bashannanaa deeman. Akkam namatti tolaa gaafa waan yaadde siif milka’e. “Jireenyi tun akkasi; gara tokkoon si madeessiti. gara biraatiin garuu si waldhaanti.” Jireenyi kanuma. Akkuma eebbifamaniin sagantaan eebbaa dhumatee kuun gara maatii isaa, kuun gara hiriyyaa deemuuf gargar bahan. Namuu gammachuu isaa ibsataa akkuma gargar bahaniin Hiriirri mormii yuunivarisiitii keessatti ka’e. Hiriirichis dhaadannoo garagara dhageessisaa, daandii iraatti bahe. Hiriirricha bittinneessuuf poolisiin magaalaa Finfinneef, poolisiin Feederaalaa gara mooraa Yuunivarisiitiitti ergaman. Dhukaasaa fi boombii imimmaanessanii erga gargar bittineessan namoonni hedduun reebamanii, miidhaan salphaa hanga du’aatti irra ga’e. Intallii takka yoo karaa qaxxamurtu gaafii takka fi badii takkaan alatti lubbuun ishee darbe. Namni hundi iyyee maraate. Naasuun nama hunda mudhii qarxam godhee. Fuulli miidiyaalee biyyattiif miidiyaa hawaasaa oduu ammeen walirraa fudhanii facaasan. Gadda onnee namaa cabsu, maatiin eebba intala isaaniitiif qopha’aanii eegaa turan. Intalli tiyya amma dhuftiif ishii eegan. Guyyaan ifaan dhaame, osoo ilillii eebbaaf qopheessanii eegan,ililliin isheef bitame. kan awwaalarra kaa’an ta’e. Onnetu cabe. Amaanuuf nama rakkisa. Isaan gammachuu malee akkana hin yaanne. Guyyaan gammaachuu gaddatti jijjirame. Haati dhalli ishee eebbifamtee dhuftiif eegdu maal taatiree? Boolla kamtuu ishee liqimsa! Gammachuuf gaafa fira walitti yaaftee gaddatti jijjiramu, maal jedha garaan? Gadaamessi baate maal jedha yoo guyyaa kana argu? Afaan maaltu guyyaa akkanaa kanaan du’a hima. Aduun sa’aatii malee yoo dhiitu, yoo guyyaa adiin dukkanni si ari’ee muka si waliin koru, afaan maaltu akkas jedhee garaa dhaleetti hima. Garaa maaltu immoo obsee callisisaree! Isa kaan guyyaa kana hanqiftee nyaatti. Kaan sa’aatii dhumaa irratti gadiin dhidhimti dacheen tun. Bililleen miira gaddaan akkas jettee wolaleessiti; Tokko yaada hin qabu, itti tolee rafaa! Tokko manaa bahee, osoon galin hafaa! Tokko jiruun badee, jiraatullee hoffaa! Tokko jiruun tolee, ammaa amma kolfaa! Tokko ni gubata, tokko immoo qabbanaa! Tokkoo gaafa ifu, tokkotti dukanaa! Gurraachaa fi adi, bifti dachee tanaa! Miira keessa isiitti dhagahamu barreessiti. Lubbuun ilma namaa tapha ta’ee gatii dhabe. Gatiin namummaa irraa mulqamee, namni akka namaatti wal laaluun hafee, erga garaa walitti jabaatee maaliifiree jiraachuun ka barbaachiseef. Jetti Bililleen taatee guyyaa sanaa fi ilmaan Oromoo irratti ta’e gaafa yaaddu. Namoon guyyaa lammaffaa erga gammachuuf ebbaa Bilillee geessan boodas, taatee guyya dheengaddaa Yuunivarisiitii Finfinneetti ta’e irranfachuu hin dandeenye. Ammaa amma itti deddeebi’aa; “abbaa fi obboleettiin koos akkanumatti irbaata moo ciree raasasaa ta’an laata? Kuni gaafii maali qaba haadha koos isaantu nyaate mitii! Isaanis nyaachuu irraa maaltu isaan dangeessa! Isaanuu gara jabeeyyidha!” Jedhaa, teessoo gara balbala dallaa ka’atee ufiin hasa’a. Bililleen mana keessa teessee fuullee balbalaa keessaan gadi ilaala turte. Dhaabbannaa fi haala toliinsa isaa dinqisifatti. Bareedumni isaa adda haftee hin qabu. “Qalbiin dubartii akkuma harma ishee rarraati” Akkuma jeedhamu sana, itti dhiyaachus feete, garuu maal jettee itti dubbatti keessa isaasi sirritti hin beektu waan ta’eef. Namni akkana bareedu kun maaliif karatti bahee, maaltu dhibe, qajeelaa akka muka utubaaf dhaabanii, Leemman fakkaata. Yeroo deemu boonni isaa qarxam nama godha. Nama dorgomii miidhaginaa dorgomee, itti yaadaa ijjatu fakkaata. Dubaraa mitii dhiironnuu deemsa isaatti hawwu Namoo. ****           ****               **** Mucattii kaleessa karra Yuunivarisiitii Finfinnee afotti humna tikaa mootummaatiin wareegamte sana irraaffachuu dadhabe. Waan Oromoo buuse baase madaa irratti madaa hin fayyine ta’uu malee, yaala argatee hin beeku, jaarraa takkoof walakkaa darbee jira. Izeddinkelifa (talk) 06:55, 20 June 2023 (UTC)

jireenya Biyya Ormaa keessatti eenyu akka Koo madaa Qaba laata?😭
Jireenya Biyya Ormaa keessatti Eenyu madaa Akka Kootii Qaba laata?!

Gaafan Biyya jiru Harmeen Koo Akka ilma isoon taanee akka hiriyaa isheetti Naan Qoosti Turte. Ana Garuu Qubeellaan Harkarra jirtu hanga baddutti namatti hin beekkamu akkuman jedhamun ta'e. Osoo isheen Na waamtee Naan taphachuu barbaadduu wallaaluma kiyyarraa kan ka'e  Hiriyoota koo waliin Taphataa ooleen Galgala manatti Gala.Xiqqoo turee Rafee Borontomuu Barii obboroo Barumsa koo Adeema. Yoon mana Barumsaa deebi'us kan koo Taphuma....

Haala kanaan barumsa koos Addaan kutee, osoo isheen Naan Taphattee yknis ammoo Na Ergattee Hin quufin  Carraa jireenya biyya lafaatin irraa adda ba'uuf Dirqame..

Anis Akka ilma namaa tokkootti bu'aan Bu'ii Biyyi lafaa Qabdu Ulfaataa fi hunda arguu baadhus Turtii Gabaabaa booda Bakkan Yaade Gahe! Akkan Bakka yaade nagaan Gahes isheef himnaan Gammachuun imimmaan lolaasaa Naaf Gammaddee Na Eebbifte. Anis eebba ishee irraa fudhee Ofiifuu Biyyan jiruuf keessummaa waanin ta'eef Dirqameen Bilbila Koo irraa Cufadhe!

Turtii yeroo dheeraa booda jireenya biyya Ormaa keessummeessaa yeroo tokko tokko isheef bilbilee nagaa Gaafadha. Isheenis jechi arraba ishee Irraa deddeebiin ba'u. Milkaa'i ijji nagaa wal nuhaa argitu Kan jedhuu dha.

Maal Godhagaa osoo akkasiin nagaa jirtuu, Rabbiin Naaf kadhattuu Dhukkuba koos Naaf Dhukkubsattuu Ofii ishee ammoo Dhukkuba balaaf hamaa kan ta'e kaansariin Qabamtee yaala argattus dandamachuu dadhabde! .osoo Na dheebottuu Addunyaa irraa Godaante! Anas Madaa hin fayyine Na Godoleessite.

Hawwii koo Ifaan eegale, xumura isaas Natti dukkaneessite. Haala kanaan Jireenya Jiruu isaa hin beekneef Osoo Ijaan wal arguuf wal hawwinuu Asumatti Guduunfamte! ..

Hangasuma Yaa jireenya biyya lafaa! Kana malees osuman kanaan jiruu.Akkoo kiyya yknis ammoo haadha harmee kootii Akka Dhadhaa ykn killeetti Na ilaalan Harka isaanii irratti Na Guddifatan. Yoon ija isaaniittii dabe kufee Naduraa Caba! Jechuun akka ilmoo dhabaatti osoo Na ilaalanii.ergan biraa adeemee Osoo yooman si arga Naan jedhanii waaqa Naaf kadhatanii Of biraa dhabe.

Laalaan duraanii daran ittuu Natti Caale! Gubee Na waxale! Madaan koo kana qofaan yoom dhaabbate darbee obbolewwan Abbaa kootii 2 Naduraa Galaafate! Obsuu fi kan kiyyas Guyyaasaa eeggachuu malee maal Gochuun danda'a silas?!!...

Kun hunduu kan narratti ta'ee fi, maatii hanga kanaan wal Na dhabsiise, osoon jiruu biyya namaa keessa jooruuti!

Jireenya Guyyaa isheen Xumuramtu hin beekneef' Hireen Maaatii irraa Adda Nu baaftee! Gaabbii Umrii Guutuu keessatti Nu Darbatte! ...

Muu..Yaa Qormaata Biyya Lafaa! Izeddinkelifa (talk) 06:57, 20 June 2023 (UTC)